Den Vest-Sjællandske Avis, 1828-02-02
Følgende Ministre ere saaledes afgaaede: Lord Goderich, Hertugen af Portland, Marqvien af Landsdovn, Hr. Tierney, Lord Bexley, Greven af Carlisle, og Hr. Sturges Bourne. Hr. Her ries har maattet renoncere paa sin Post som Skatkammerkanzler (Man seer saaledes at det nye Ministerium bestaaer af Tory Partiet paa Greve Dubley, Hr. Huskison og Lord Lyndhurst nær.) At Hr. Huskison er bleven paa sin Post har vakt en almindelig Glæde, langt mindre er man fornøiet med Hertugen af Vellingtons Ophøielse til Premierminister; men man troer at han kun vil provisorisk forestaae sit høie Embede indtil alle Vanskeligheder ere hævede og at han derpaa vil nedlægge det. Dhrr. Dudley, Huskisson og Lyndhurst have kun under den Betingelse villet beholde deres Poster, at man vil blive de Canningske Grundsætninger troe. Man glæder sig over at Hr. Peel er kommen igien i Ministeriet. Det nye Cabinets Meeninger angaaende den Jrlandske Emancipation ere deelte. Parlamentet vil efterat det er bleven aabnet blive strax prorogeret paa 14 Dage. Naar det kommer sammen igien saa ville Ministrene sandsynligviis forelægge begge Huse Traktaterne angaaende Spaniens og Portugals Rømning og Tillægs Traktaten til Conventionen af 6te Juli. - De afskedigede Ministre have afleveret deres Embedsegl i Kongens Hænder. - Hertugen af Vellington har den 22de givet et stort Cabinetsdinee. – Bladet Coureren indeholder følgende Betragtninger over det nye Ministerium. Det siger: at Ministerne ere eenige med hinanden, at de alle høre til Pitts Skole, og at de saavel i Feldten som i Cabinettet have arbeidet imod den rasende Nyehedsaand, som næsten havde bragt Europa under Aaget under Friehedens Maske. Dette Blad yttrer sin Glæde overden Forandring, som har fundet Sted i Cabinettet, fordi den vil sætte Grændser for de katholske Fordringer og siger, at Sagen vil blive afgjort i Parlamentet uden at Hs. Majestæts personlige Meening, i Modsætning til Hans Ministres, vil uden Nødvendighed blive sat paa Spil Ethvert tænkende Menneske i England hedder det videre maae glæde sig over Hertugen af Velling tons Ophøielse, som den gunstigste Begivenhed for at beskynde Grækenlands Pacification. Hertugens velfortiente personlige Jndflydelse hos Europas Monarker og Cabinetter maae unægtelig forskaffe vor Regierings Bestræbelser for at forebygge Nødvendigheden af videre Fiendtligheder mod Sultanen en større Vægt. At Lord Dudley forbliver i sin Post er et Beviis paa, at der ikke skeer nogen væsentlig Forandring i Politiken med Hensyn til det almindelige Princip, ved hvilken en Mægling imellem Sultanen og hans insurgerede Provinser er bleven antaget. En venskabelig Overeenskomst ved de Misforstaaelser, som finde Sted, er Hovedformaalet, hvortil den nye Ministerial forandring ved Hielp af det Østerrigske Cabinets Mægling vil unægtelig biedrage meget. Dette Blad holder desuden de største Lovtaler over det nye Ministerium. - Bladet Times derimod, som bestandig har villet omtvivle Hertugen af Vellingtons Udnævnelse til Premierminister er ikke saa fornøiet dermed, men det haaber at han ikke vil arbeide imod Grækenlands Pacification, da den først er udgaaet fra ham som Ambassadeur i Petersborg. – Man taler og at Lord Strangford skal blive afsendt med en vigtig Mission til Constantinopel. Man troer at Parlamentet vil blive prorogeret paa 14 Dage fordi Ministrene kunne vinde Tid til at fornye Underhandlengerne i Constantinopel under gunstigere Omstændigheder. Jmidlertid skal det være vist, at der er den 21de Decbr. f. A. blevet afsluttet i London af de tre Magters Ministre en Supplementar-Convention til Traktaten af 6te Juli, ifølge hvilken Dardanellerne skulle spærres og Moldau og Wallachiet skulde besættes af Rusland, og at dersom disse executive Forholdsregler ikke skulle blive tilstrækkelige, saa skal der udkomme en formelig Krigserklæring fra de allierede Magter. – Forresten meldes kun fra London at Jnfanten Don Miguel er ankommen til Plymouth og Hr. Stratford Canning til Malta.